OBRTNIČKA ŠKOLA SLAVONSKI BROD

Vladimira Nazora 9, 35 000 Slavonski Brod

tel. 035/447-326, fax: 035/407-420

KLASA: 003-06/18-01/08

URBROJ: 2178/01-17-18-02

U Slavonskom Brodu, 24. kolovoza 2018. godine

ZAPISNIK

sa dvanaeste (12.) sjednice Školskog odbora Obrtničke škole Slavonski Brod održane

dana 24. kolovoza 2018. godine u 10:00 sati u Maloj sali Obrtničke škole

Slavonski Brod, Vladimira Nazora 9, 35 000 Slavonski Brod

Predsjednik Školskog odbora Obrtničke škole Slavonski Brod Krešimir Grubanović, prof. sazvao je sjednicu Školskog odbora. Pozdravio je sve prisutne te utvrdio da su na sjednici prisutni slijedeći članovi Školskog odbora: Mirela Đaković, Dubravka Pracny, Ante Cvitković, Danijela Petrović, Krunoslav Ravnjak i predsjednik Krešimir Grubanović. Sjednici Školskog odbora prisutna je ravnateljica Anita Holub prof., tajnica Ankica Lopojda te Ivan Previšić, prof. predsjednik Povjerenstva za testiranje kandidata natječaja. Gospođa Mihaela Deanović je na putu te se prethodno ispričala. Kvorum za pravovaljano odlučivanje postoji te je predsjednik Školskog odbora predložio sljedeći

dnevni red:

1. Usvajanje Zapisnika s jedanaeste (11.) sjednice Školskog odbora Obrtničke škole Slavonski

 Brod

2. Davanje Ravnateljici prethodne suglasnosti za zasnivanje radnog odnosa nakon provedenog

 natječajnog postupka

3. Različito

Predloženi dnevni red za dvanaestu (12.) sjednicu Školskog odbora jednoglasno je usvojen.

Ad 1)

Predsjednik Krešimir Grubanović pozvao je članove Školskog odbora da se izjasne o prihvaćanju zapisnika sa prethodne jedanaeste (11.) sjednice Školskog odbora Obrtničke škole Slavonski Brod. Zapisnik Školskog odbora sa jedanaeste (11.) sjednice dostavljen je svim članovima uz poziv na današnju sjednicu. Na Zapisnik sa prethodne sjednice Školskog odbora Obrtničke škole Slavonski Brod nije bilo primjedbi te je jednoglasno donesena sljedeća

Odluka

usvaja se Zapisnik sa jedanaeste (11) sjednice Školskog odbora Obrtničke škole Slavonski Brod, Vladimira Nazora 9, 35 000 Slavonski Brod, održane dana 16. kolovoza 2018. godine

Ad 2)

Pod drugom točkom dnevnog reda predsjednik Školskog odbora pozvao je predsjednika Povjerenstva za provedbu testiranja Ivana Previšić, prof. da i usmeno izvijesti članove Školskog odbor o provedenom testiranju. Nastavnik Previšić navodi da su na testiranje radne sposobnosti pozvana dva kandidata sukladno odluci Školskog odbora. Kandidati su o testiranju pravovremeno obaviješteni pisano i usmeno, te po dolasku na testiranje. Škola je osigurala sav potreban materijal i alat kao i prostor za izvođenje traženih zadataka. Zadaci su vrlo jednostavni, lako izvedivi i svakodnevni u radu domara-ložača Škole. Prvi kandidat gosp. Mario Vlainić, odazvao se pozivu na testiranje u 8:00 sati kako je bilo predviđeno. Upoznat je od strane Povjerenstva sa zadacima testiranja usmeno i pisano te mu je ostavljeno vrijeme za pripremu prije izvođenja zadataka. No, kandidat Mario Vlainić nije htio pristupiti izvođenju zadataka. Povjerenstvo mu je ponudilo da prisustvuje testiranju slijedećeg kandidata što je on također odbio.

Drugi kandidat, gosp. Nikola Knežević odazvao se pozivu na testiranje u predviđeno vrijeme odnosno u 10:00 sati. Kandidat je na testiranje pristupio u radnoj odjeći. Povjerenstvo ga je upoznalo sa zadacima testiranja i pisano i usmeno. Kandidat je zadatke izveo u predviđenom vremenu kvalitetno i stručno. O provedenom testiranju dostavljeno je i pisano izviješće. Slijedom navedenog, predsjednik Povjerenstva predložio je Ravnateljici zasnivanje radnog odnosa s Nikolom Knežević.

Ravnateljica je potom zamolila članove Školskog odbora za prethodnu suglasnost za zasnivanje radnog odnosa sa kandidatom Nikolom Knežević koji je zadovoljio na testiranju radne sposobnosti. Nakon kraće diskusije članovi Školskog odbora donijeli su jednoglasno sljedeći

Zaključak

daje se ravnateljici Obrtničke škole Slavonski Brod, Aniti Holub, prof. prethodna suglasnost za zasnivanje radnog odnosa sa Nikolom Kneževič, finomehaničarom.

Ravnateljica će s Nikolom Knežević sklopiti ugovor o radu na neodređeno puno radno vrijeme sukladno zakonskim propisima.

Ad 3)

Ravnateljica Anita Holub, prof, pod ovom točkom dnevno reda upoznala je članove Školskog odbora s odlaskom u mirovinu tri dugogodišnja nastavnika u našoj Školi. S obzirom na broj upisanih učenika i broj sati u nastavi sadašnjih nastavnika, s nastavnicom Zitkom Turkalj, inženjer tekstilne tehnologije, sklopiti će Aneks ugovora o radu na neodređeno vrijem kako bi istoj popunila normu. Nadalje, s nastavnikom Daliborom Tunuković, profesorom tjelesne zdravstvene kulture, sklopiti će također Aneks ugovora o radu na neodređeno puno radno vrijeme kako bi i on imao punu normu u našoj Školi.

Obavijestila je članove Školskog odbora o prikupljanju novca od naših učenika za tzv. „štetu“ u dva ciklusa „jesenskom“ i „proljetnom“ u iznosu od 50,00 kuna.

Tijekom izvođenja radova u prizemlju naše Škole vrlo je zadovoljna te se nada da će isti biti realizirani do početka školske godine 2018./2019. Radovi u dvorani će trajati nešto duže te će se nastava održavati na vanjskom igralištu.

Budući da članovi Školskog odbora nisu imali prijedloga na dnevni red sjednica je zaključena u 10:25 sati.

 Zapisnik vodila: Predsjednik Školskog odbora

Ankica Lopojda, mag.iur. Obrtničke škole Slavonski Brod

 Krešimir Grubanović, prof.